alexandrainst/scandi-wiki huggingface dataset:
Vestmarka kirke

Vestmarka kirke er sognekirka for Vestmarka sogn i Eidskog.

Byggverket står på Rambøl og er ei langkirke i tre fra 1883 med 300 plasser.

Gammal kirke 
Før svartedauden sto det ifølge tradisjonen ei kirke på Rambølshaugen på Rambøl som forfalt. Kirketomta var veldig lita, bare 12 alner lang og 8 alner bred. På denne tomta har det blitt funnet mange gamle gjenstander, blant annet et leirkar som siden har blitt borte. En annen tradisjon sier at kirka ble revet og kjørt ned til Klanderudtjennet hvor den ble fløta videre til Sundet i Sverige og satt opp igjen på Sundshagen like ved. Etter dette skal den ha blitt revet igjen og satt opp på Skillingsfors i Skillingmark hvor den fortsatt står. På kirketomta på Sundshagen står det en minnestein om denne kirka. Det ble ikke bygd ny kirke i Vestmarka før i 1882. Tradisjonen om kirka bygger på funn av rester etter en bygning på Rambøl som folk har antatt er etter ei kirke, noe som er lite sannsynlig.

Litteratur

Eksterne lenker 
 
 Eidskog kirkelige fellesråd
 

Kirker i Eidskog
Kirker i Solør, Vinger og Odal prosti
Kulturminner i Eidskog
Norske kirker fra 1883
Langkirker i Hamar bispedømme
Dalen kirke (Folldal)

Dalen kirke er en langkirke fra 1934 i Folldal kommune, Innlandet fylke.

Byggverket er i tømmer og har 170 plasser. Kirkegården er eldre enn kirken.

Litteratur

Eksterne lenker 
 
 Folldal kirkelige fellesråd
 

Kirker i Folldal
Kirker i Nord-Østerdal prosti
Kulturminner i Folldal
Norske kirker fra 1934
Langkirker i Hamar bispedømme
Egnund kapell

Egnund kapell er en kirke konstruert i en rektangulær form, fra 1975 i Folldal kommune, Innlandet fylke.

Byggverket er i tømmer og har 60 plasser. Det er kirkegård ved kapellet.

Litteratur

Eksterne lenker 
 
 Folldal kirkelige fellesråd

Kirker i Folldal
Kirker i Nord-Østerdal prosti
Norske kirker fra 1975
Langkirker i Hamar bispedømme
Folldal kirke

Folldal kirke er en langkirke fra 1882 i Folldal kommune, Innlandet fylke.

Byggverket er i tømmer og har 320 plasser. 

Altertavlen fra 1676 er laget av treskjæreren Johannes Skraastad.

Det er kirkegård ved kirken.

Referanser

Litteratur

Eksterne lenker 
 
 Folldal kirkelige fellesråd
 

Kirker i Folldal
Kirker i Nord-Østerdal prosti
Kulturminner i Folldal
Norske kirker fra 1882
Byggverk tegnet av Henrik Nissen
Langkirker i Hamar bispedømme
Løten kirke

Løten kirke er en langkirke  som kan være oppført omkring 1200 i Løten kommune, Innlandet fylke.
Den er sterkt ombygget på 1800-tallet.

Byggverket er i stein og har 400 plasser.

Litteratur

Eksterne lenker 
 
 O. Westgaard: Løiten kirke: optegnelser (Bokhylla.no)
 Løten kommune
 

Kirker i Løten
Kirker i Hamar domprosti
Kulturminner i Løten
Norske middelalderkirker i stein
Religiøse byggverk fra 1200-tallet
Langkirker i Hamar bispedømme
Valgkirker i 1814
Fredete byggverk i Innlandet
1200-tallet i Norge
Furnes kirke

Furnes kirke er en korskirke fra 1707 i Ringsaker kommune, Innlandet fylke.

Byggverket er i stein og har 390 plasser.

Stein fra Domkirkeruinene på Hamar.

Litteratur

Eksterne lenker 
 
 

Kirker i Ringsaker kommune
Kulturminner i Ringsaker
Norske kirker fra 1707
Paul Due
Nes kirke (Ringsaker)

Nes kirke er en korskirke fra 1250 i Ringsaker kommune, Innlandet fylke.

Byggverket er i stein og har 342 plasser, og er en middelalderkirke i engelsk-gotisk stil. Den har jernbeslått sakristiport med innskriftbånd og ring på hoveddøren fra middelalderen. Under storflommen i 1789 skal man ha rodd til alters.

Litteratur

Eksterne lenker 
 
 

Kirker i Ringsaker kommune
Kirker i Ringsaker prosti
Kulturminner i Ringsaker
Norske middelalderkirker i stein
Religiøse byggverk fra 1200-tallet
Valgkirker i 1814
Fredete byggverk i Innlandet
Werner Olsen
1200-tallet i Norge
CASA

CASA er en spansk flyprodusent.

Ble først etablert 3. mars 1923 som Construcciones Aeronáuticas SA (CASA) for å produsere fly for det spanske flyvåpenet. CASA produserte først fly på lisens, blant annet Heinkel He 111 og Junkers Ju 52, men etter den andre verdenskrig begynte de å utvikle egne flytyper. Blant de mest kjente av disse er C-101 Aviojet og C-212 Aviocar.

CASA ble en del av European Aeronautic Defence and Space Company (EADS) i desember 1999 og skiftet navn til EADS CASA. 

Flyprodusenter
Spanske selskaper
Selskaper etablert i 1923
1920-årene i Spania
Spanske flyprodusenter
Oppstad kirke

Oppstad kirke er en kirke på Oppstad i Sør-Odal. Kirken er sognekirke for Oppstad. Oppstad har vært kirkested siden den katolske tiden på 1200-tallet. Kirken var da vigd til Sankt Hallvard. Dagens bygg ble oppført i 1725 som en korskirke i tømmer med utvendig panel. Kirken har 200 plasser.

Kirken er en av flere som knyttes til vandresagnet om flytting av kirke. Det fortelles at det var meningen at kirken egentlig skulle bygges på Skjulstad på den andre siden av Oppstadåa; men om natten flytta de underjordiske materialene over til den andre siden hvor kirken altså ble bygd.

Interiør 
Det nåværende bygget har en sparsom barokkform med få vinduer og et slankt spir. Tårnet er fra 1624. Kirkeklokkene ble laga i 1855 av Anders Skibakk i Elverum. Klokkene har teksten «Til Strøms anex kirke.» påskrevet. Altertavlen ble utskåret i tre i 1940 av Dagfin Werenskiold. Tavlen inneholder scener fra Kristus liv; den oppstandne Kristus, Maria med barnet, Jesu dåp, Jesus og barna og palmesøndag. Under restaurasjonsarbeidene i 1875 ble kirken «radikalt forbedra», men i 1930-åra kom både døpefonten i kleberstein og krusifikset uten armer, som begge er fra år 1300 under middelalderen, tilbake fra kirker som sto på stedet tidligere. Til døpefonten hører et messingfat fra 1675. Også prekestolen fra 1635 i renessanse-stil kom tilbake på plass til den samme tiden. Kirkesølvet består av en dåpsmugge, en kalk, flere særkalker, en disk og flere blomstervaser.

Kirken har nå et kisteorgel. Det gamle hovedorgelet ble revet fordi det var i dårlig stand.

Prestegarden 
Før svartedauden i 1349 var det en egen prest i Oppstad som bodde på garden Oppstad. Etter pesten ble denne ordningen borte. På 1700-tallet fikk bygden residerende kapellan som også fikk drive garden Oppstad. Fra 1880 ble Nordnust brukt som kapellangard og den ble siden kalt Prestegarden. I 1972 ble det bygd prestebolig for kapellanen sørøst for Nordnust.

Litteratur

Eksterne lenker 
 
 
 Odal kirkelige fellesråd

Kirker i Sør-Odal
Kirker i Solør, Vinger og Odal prosti
Kulturminner i Sør-Odal
Norske kirker fra 1725
Günther Schüssler
Rosemalte kirker
Atneosen kirke

Atneosen kirke er en langkirke fra 1882 ved Atneosen i Stor-Elvdal kommune, Innlandet fylke.

Byggverket er i tømmer og har 100 plasser.

Eksterne lenker 
 
 Stor-Elvdal historielag
 Stor-Elvdal kirkelige fellesråd
 

Kirker i Stor-Elvdal
Kirker i Sør-Østerdal prosti
Kulturminner i Stor-Elvdal
Norske kirker fra 1882
Langkirker i Hamar bispedømme
Evenstad kirke

Evenstad kirke er en langkirke i Stor-Elvdal kommune, Innlandet fylke.

Kirken ble oppført i 1903 og innviet 22. juli 1904.

Under flommen i 1995 var kirken omringet av flomvann og ble på folkemunne kalt Sjømannskirken. Det var en storstilt redningsaksjon for å redde kirkens orgel.

Litteratur

Eksterne lenker 
 
 Stor-Elvdal historielag
 

Kirker i Stor-Elvdal
Kirker i Sør-Østerdal prosti
Kulturminner i Stor-Elvdal
Norske kirker fra 1903
Victor Nordan
Langkirker i Hamar bispedømme
Koppang kirke

Koppang kirke (iblant kalt Koppang småkirke eller Koppang kirkestue) er en kirke fra 1953 i Stor-Elvdal kommune, Innlandet fylke.

Kirken har 120 plasser.

Eksterne lenker
 
 Stor-Elvdal historielag
 Stor-Elvdal kommune 
 

Kirker i Stor-Elvdal
Kirker i Sør-Østerdal prosti
Kulturminner i Stor-Elvdal
Norske kirker fra 1953
Strand kirke (Stor-Elvdal)

Strand kirke er en langkirke fra 1863 i Stor-Elvdal kommune, Innlandet fylke.

Byggverket er i tømmer og har 300 plasser.

Eksterne lenker 
 
 Stor-Elvdal historielag
 

Kirker i Stor-Elvdal
Kirker i Sør-Østerdal prosti
Kulturminner i Stor-Elvdal
Norske kirker fra 1863
Jacob Wilhelm Nordan
Langkirker i Hamar bispedømme
Hodalen kirke

Hodalen kirke er en langkirke fra 1934 i Tolga kommune, Innlandet fylke.

Byggverket er i tømmer og har 200 plasser.

Eksterne lenker 
 
 

Kirker i Tolga
Kirker i Nord-Østerdal prosti
Kulturminner i Tolga
Norske kirker fra 1934
Langkirker i Hamar bispedømme
Holøydalen kirke

Holøydalen kirke er en langkirke fra 1908 i Tolga kommune, Innlandet fylke.

Byggverket er i tømmer.

Eksterne lenker 
 
 

Kirker i Tolga
Kirker i Nord-Østerdal prosti
Kulturminner i Tolga
Norske kirker fra 1908
Victor Nordan
Langkirker i Hamar bispedømme
Holmen kirke (Sigdal)

Holmen kirke er en korskirke fra 1853 i Sigdal kommune i Viken. Den er en del av Den norske kirke og hører til Eiker prosti i Tunsberg bispedømme.

Byggverket er i tømmer og har 700 plasser. Den erstattet en stavkirke som sto omkring 500 m unna.

Adkomst til stedet er via Fv133 og Rv287.

Litteratur 
 Sigrid Marie og Håkon Christie: Sigdal kirke i «Norges kirker»

Eksterne lenker 
  Kirker i Norge (Kirchen in Norwegen)
 
 

Kirker i Sigdal
Kulturminner i Sigdal
Kirker i Eiker prosti
Religiøse byggverk fra 1853
1853 i Norge
Korskirker i Norge
Gustav Adolph Lammers
Tolga kirke

Tolga kirke er en åttekantet kirke fra 1840 i Tolga kommune, Innlandet fylke.

Byggverket er i tømmer og har 400 plasser.

I forbindelse med 100-års jubileet i 1940 skrev Aftenposten at det var den siste kirke som ble bygget i Norge med prekestolalter, noe som ifølge Aftenposten gikk av moten med rasjonalismen. I tillegg til prekestolalteret har kirken en prekestol på gulvet til høyre sett fra benkene.

Bygging
Byggmester Runar Aspaas, sønn av Svend Aspaas som bygde Røros kirke hadde tegnet kirka, mens byggmester John E. Berg fra Dalsbygda var ansvarlig for oppførelsen. Man fikk i 1838 gratis ta ut 50 tylfter godt tømmer fra Røros kobberverks skoger til byggingen. Tømmeret skrev seg fra vindfall etter kraftig vind. Berg hadde frist på 5 år på få kirka ferdig, men den var ferdig allerede i 1840. Etter at Kobberverket hadde gitt tilsagn om tømmer tegnet Rasmus S. Aspås kirken. Stor-Elvdal kirke, oppført av faren Svend, dannet trolig utgangspunkt for Tolga. Ifølge Vreim var Rasmus Aspås' tegninger «dilletantiske».

På grunn av høy pris fikk ikke Aspås oppdraget som byggmester. Oppdraget gikk i stedet til John Berg. Byggingen begynte 31. mars 1840 etter at gamlekirken var revet. Veggene var tømret helt opp 30. april, tårnet ble reist 29. mai og 13. juli var taket tett. Åtte tømrere, to snekkere og en smed deltok fast i arbeidet, i tillegg møtte 24 mann daglig til pliktarbeid. John E. Berg gjorde små endringer i de opprinnelig tegningene. Kirken ble innviet 15. november 1840. Med pliktarbeid og gratis tømmer fikk bygda kirke uten store utlegg.

Tidligere kirke
Den forrige kirken på stedet ble oppført i 1688 i forbindelse med at de i 1660-årene ble anlagt smeltehytte. Kirken var bygget i grovt tømmer, 18 alen lang og 12 alen bred. Den hadde kor i tilbygg og tårn over inngangen. Materialer fra dette bygget ble brukt i kirken oppført i 1840. På begynnelsen av 1800-tallet var bygget nokså forfallent og restaurering ble vurdert. Rasmus Svendsen Aspås fra Røros ble brukt som konsulent og han anbefalte nybygg. Folket i Tolga ønsket å utnytte vindfall i Kobberverkets skoger. Gamlekirken ble revet 19-25. mars 1840. Bygningsdeler med flatskurd (treskjæring) er oppbevart i Sætergaards samlinger. Spiret ble funnet i en potetåker på 1900-tallet.

Referanser

Litteratur

Eksterne lenker
 
 Tolga kirkelige fellesråd
 

Kirker i Tolga
Kirker i Nord-Østerdal prosti
Oktogonale kirker i Norge
Kulturminner i Tolga
Kirker med prekestolalter
Norske kirker fra 1840
Vingelen kirke

Vingelen kirke er en langkirke fra 1880 i Tolga kommune, Innlandet fylke. Byggverket er i tre og kirken har 300 sitteplasser. Den ble tegnet av Henrik Nissen og oppført av byggmester Hans Johnsen. Det heter seg at kirken ble oppført raskt, og stod ferdig i 1880. Byggestilen ble i en nygotisk/ sveitserstil. Vingelen kirke er en laftet tømmerkirke, og altertavlen ble malt av Olga Gundersen og innviet 2. januar 1921. Bildet er en kopi av Adolph Tidemands bilde av Jesu dåp i Trefoldighetskirken i Oslo. Døpefonten er fra 1807. Malt av Einbu. Til den hører et dåpsfat fra 1880, en dåpskanne, begge av messing. Kirkeklokkene er begge nederlandske, støpt av Nicolaus Derrick i 1752 (Vesleklokka) og 1756 (Storklokka). Vingelen kirke ble innviet den 17. november i 1880, og er bygget i retningen nord-nordvest til sør-sørøst.
Dagens kirke er den tredje i Vingelen. Den første stod nok på et område, Persjordet,som i  dag er en gård. Den første kirken skal ha vært en enskipet stavkirke. Den ble antageligvis revet like etter at kirke nummer to, Trefoldighetskirken, ble fullført i 1653. Denne var en langkirke med takrytter med et høyt og slankt spir med løkkuppel. Denne stod på det som nå er kjent som den gamle kirkegården. Den ble revet i 1882, etter at dagens kirke stod klar i 1880.

Eksterne lenker 
 
 
 Tolga Kirkelige Fellesråd

Kirker i Tolga
Kirker i Nord-Østerdal prosti
Kulturminner i Tolga
Norske kirker fra 1880
Byggverk tegnet av Henrik Nissen
Langkirker i Hamar bispedømme
Åsmund

Åsmund er et norsk navn sammensatt av ås (gud) og mundr. Det siste leddet har tidligere blitt antatt å være avledet av norrønt mundr som betyr «brudegave», men en annen kanskje mer sannsynlig forklaring er at det kommer av gammeltysk munt som betyr «vern» eller «beskyttelse». Norsk navnedag er 6. april etter forfatteren Aasmund Olavsson Vinje, født 6. april 1818.

Utbredelse
Osmund var et vanlig navn i England på 800-tallet.

Ásmundr er kjent brukt i 19 runeinnskrifter fra vikingtiden, og navnet var derfor antakelig nokså vanlig i Norden på den tiden. Åsmund var et vanlig navn i Norge i middelalderen. Over 50 forskjellige personer med navnet er nevnt i Regesta Norvegica.

Navnet er i dag relativt sett mest utbredt på Island, i formen Ásmundur.

|}

Kjente personer med navnet
 kong Åsmund, sønn av Svipagd; konge i Hordaland i siste halvdel av 500-tallet
Aasmund Olavsson Vinje, norsk forfatter
 Åsmund Huser, norsk dukkespiller
 Åsmund Grankjellson, norsk sysselmann, kjent fra Snorre
 Aasmund Bjørkan, norsk fotballspiller
Åsmund Lande, vokalist i rockebandet Oslo Ess

Referanser

Eksterne lenker 
 

Mannsnavn
Furuly kapell

Furuly kapell var et kapell fra 1966 i Askøy kommune i Vestland fylke. Kapellet hadde 48 plasser.

I 2010 ble kapellet avvigslet, og bygget der kapellet var, er avhendet til kommunen.

Referanser

Litteratur 
 

Kirker i Askøy
Norske kirker fra 1966
Strusshamn kirke

Strusshamn kirke er en kirke bygd i en vifteplan fra 1969 i Askøy kommune i Vestland fylke. Den ble kraftig utbygd i 2009, og fikk da en kontorfløy, flere møterom og to nye kirkesaler.

Historie
Strusshamn fikk sin første kirke i 1741, da Askøy og Laksevåg ble skilt ut fra domkirkens prestegjeld. Kirken som da ble bygd var en sparsommelig kirke som ble beskrevet som en «uunseelig landsens kirke». Den hadde 238 sitteplasser og 63 ståplasser. Kirken lå ved foten av Kirkefjellet, og var 29,5 alen lang, 14,5 alen bred og 7,5 alen høy. 8. september 1861 hadde man den siste gudstjenesten i kirken. Samme kveld begynte det å brenne i kornmøllen som lå bare 21 alen fra kirken, og begge bygningene brant ned. Blant prestene i denne kirken var Johan Ernst Welhaven, faren til dikteren Johan Sebastian Welhaven. Han gjorde tjeneste i kirken fra 1820 til 1828.

Man startet umiddelbart arbeidet med å bygge en ny kirke. Den ble lagt på samme tomt som dagens kirke ligger. Den nye kirken ble tenget av arkitekt Georg Andreas Bull, broren til den mer kjente Ole Bull. Kirken stod ferdig i 1864, og ble vigslet av biskop Peder Hersleb Graah Birkeland 30. september. Dette var en korskirke med hele 727 sitteplasser. Man hadde berget ut noen gjenstander fra den gamle kirken, og disse ble flyttet til den nye. Dette var  blant annet to lysekroner i messing, en kalk og disk i sølv, to apostelfigurer og en messehakel. Altertavlen ble malt av Johan Ludvig Losting. Kirken ble pusset kraftig opp i 1920, og fikk da elektrisk strøm. Den hadde fire ulike orgel. Det tredje orgelet, som stod i kirken fra 1914 til 1964 ble flyttet til Ask kirke, hvor det fremdeles står. Den siste oppussingen ble gjort til hundreårsjubileet i 1964. 30. januar 1966 brant også denne kirken ned til grunnen. Man fikk bare reddet ut noen få ting, blant disse to lysestaker og dåpsfatet og dåpskannen som i dag er i bruk i den tredje kirken i Strusshamn. På kanten av dåpsfatet har det blitt inngravert «Reddet fra Strusshamn kirke som brente 29-1-1966».

Det ble igjen bygd en ny kirke i Strusshamn. Denne ble vigslet av biskop Per Juvkam 11. mai 1969. Denne kirken ble kraftig utbygd i 2009, med en kontorfly, et innvendig atrium og to menighetssaler.

Referanser

Litteratur 
 Anne Marta Hoff: Strusshamn kyrkje i «Norges kirker»

Eksterne lenker 
 
 Strusshamn kirke hos DIS-Norge
 Askøy kirkelige fellesråd
 

Kirker i Askøy
Kirker i Vesthordland prosti
Kulturminner i Askøy
Norske kirker fra 1969
Hundvåkøy kirke

Hundvåkøy kirke er en kirke med rektangulær form i Austevoll kommune i Hordaland.

Kirken står på det gamle kirkestedet for Austevoll kirke, der gamlekirken ble revet i 1890–91. Kirken ble tegnet av Planconsult a/s, oppført i 1989–90 og innviet i 1990. I tillegg til kirkesal inneholder bygget sakristi og div. andre birom. Bygget blir i dag titulert som kirke av fellesrådet.

På kirkegården står et eldre båre- og klokkehus, men klokken er overført til kirkens takrytter.

Referanser

Litteratur

Eksterne lenker
 
  Hundvåkøy kapell i «Norges kirker»
  Austevoll kirkelige fellesråd
 

Kirker i Austevoll
Kirker i Fana prosti
Kulturminner i Austevoll
Norske kirker fra 1990
Årstad kirke

Årstad kirke er en enskipet korskirke fra 1890 som ligger i bydelen Årstad i Bergen kommune. Den er bygget av gneis med en utvendig kledning av tuktet stein. Steinen ble brutt på Landås og kjørt til kirken på dugnad. Portalene og vindusomramningene er av kleberstein.

Bygningen

Skipet og korsarmene har samme bredde. Koret er litt smalere og rett avsluttet. På hver side av koret er der et sakristi. Kirken har et aksialt  plassert vesttårn på tre etasjer. På sørsiden av tårnet står et rundt tårn med en vindeltrapp som fører opp til andre etasje. Tårnet har en spiss åttekantet hjelm som er tekket med kopper.

Hovedportalen i vest står i tårnfoten og den er utvendig beskyttet av et fremspringende sadeltak. En portal fører også inn fra tårnfoten til skipet. Skipet har fire par enkle spissbuede vinduer. Korsarmene har tilsvarende vinduer.

Referanser

Litteratur

Eksterne lenker 
  Ellen Marie Magerøy, Hans-Emil Lidén. Årstad kirke i Norges Kirker utgitt av NIKU og KA
 
  Årstad kirke på Kunsthistorie.com
 

Kirker i Bergen
Fredete byggverk i Vestland
Kulturminner i Bergen
Årstad
Norske kirker fra 1890
Christian Christie
Kirker i Bergen domprosti
1800-tallet i Bergen
Bergen døvekirke

Bergen døvekirke er en arbeidskirke fra 1989 i Bergen kommune. Den ligger på Kalfaret og har også en barnehage i underetasjen. Kirken er bygget i betong.

I perioden 1951-1989 ble Nonneseter kapell brukt som døvekirke, og før dette hadde menigheten tilhold i skrudhuset i Bergen domkirke.

Litteratur

Eksterne lenker 
 Døves Menighet
 Bergen døvekirke på Kirkesøk
 Bergen byleksikon

Kirker i Bergen
Døveprostiet
Norske kirker fra 1989
1900-tallet i Bergen
Landås kirke

Landås kirke er en kirke bygd i en vifteplan fra 1966 i Bergen kommune.

Byggverket er i betong og har 600 plasser.

Landås kirke er soknekirke for Landås menighet, Bergen domprosti, Bjørgvin bispedømme, Den norske kirke.

Historie 

I 1959 ble Landås menighet skilt ut av Fridalen, og det ble behov for et eget kirkebygg for den nye menigheten. Det ble avholdt en arkitektkonkurranse som ble vunnet av Ola Kielland-Lund. Statens bygge- og eiendomsdirektorat foreslo imidlertid å speilvende kirken i forhold til Lunds tegninger, noe som ble tatt til følge. I 1964 startet byggingen, og 27. november 1966 ble den nye kirken vigslet.

Arkitektur 

Kirken er bygget i betong med et sektorformet grunnplan der kor og alter er plassert inn mot midten av sirkelen. I tillegg til selve kirkerommet er det sakristi, kontorer, og menighetssal i samme etasje, i underetasjen er det også garderobe, toaletter og tilfluktsrom.

Interiør 

Prekestolen er i betong med lesepult i stål. Døpefonten er i betong med et sølvbekken oppå. Alteret består av en laminert treplate som bæres av to pilarer i betong, og har et krusifiks i tre som er utskåret av Olav Espevoll. Kirkeorgelet som er plassert på galleriet i øst har 20 stemmer og er levert av Norsk orgel- og harmoniumfabrikk.

Referanser

Litteratur 
 
 Ellen Marie Magerøy og Hans-Emil Lidén: Landås kirke i «Norges kirker»

Eksterne lenker 
 Landås kirke i Bergen byleksikon
 
 

Kirker i Bergen
Kulturminner i Bergen
Årstad
Norske kirker fra 1966
Kirker i Bergen domprosti
Nonneseter kapell

Nonneseter kapell er et kapell fra ca. 1250 i Bergen kommune.

Nonneseter klosterkapell er antakelig søndre korkapell fra det anlegget som på 1200-tallet var Nonneseter kloster. Det har spissbuete krysshvelv markert med kleberstein i gotikk. Sammen med Tårnfoten er det de eneste bygningsdelen fra anlegget som er bevart.

Kapellet ble fra 1951 til 1989 brukt som døvekirke. Det eies av Fortidsminneforeningen og blir nå benyttet til bl.a. konserter.

Bybanen i Bergen har en holdeplass like ved kapellet, Nonneseter.

Eksterne lenker
 Nonneseter kloster
 Bilder

Norske middelalderkirker i stein
Fredete byggverk i Vestland
Kulturminner i Bergen
Kirker i Bergen
Fortidsminneforeningens eiendommer
Religiøse byggverk fra 1200-tallet
1200-tallet i Norge
Salhus kirke

Salhus kirke er en langkirke fra 1924 i Bergen kommune. Byggverket er i tegl og har 320 plasser. Arkitekt for kirken var Ole Landmark.

Kirken er soknekirke i Salhus sokn i Åsane prosti.

Det er kirkegård ved kirken. Den ble innviet i 1916.

Andre kirkebygg i Åsane
Eidsvåg kirke 
Åsane gamle kirke
Åsane kirke

Eksterne lenker
 Salhus kirke sin hjemmeside
 
 Salhus kirke i «Norges kirker»
 
 

Kirker i Bergen
Kirker i Åsane prosti
Fredete byggverk i Vestland
Kulturminner i Bergen
Åsane
Norske kirker fra 1924
Byggverk tegnet av Ole Landmark
Sandvikskirken

Sandvikskirken er en treskipet hallkirke i nygotikk fra 1881 i Bergen kommune i Hordaland.

Kirken har et litt smalere polygonalt avsluttet kor i øst og et tårn i vest som er plassert i kirkens lengdeakse. Kirken har gneis som byggemateriale med utvendig kledning av granitt.

Historie
Sandviken prestegjeld ble opprettet 29. juli 1874. Det ble utlyst en konkurranse om et nytt kirkebygg som ble vunnet av arkitkekt Ernst Norgrenn. Men etter hans død i 1880 ble planene modifisert og fullført av arkitekt Schak Bull. Tomten ble kjøpt av repslager Joachim Ellerhusen for  spesidaler.

Kirken stod ferdig høsten 1881 og ble innviet 30. desember samme år av Fredrik Waldemar Hvoslef som da var biskop i Bergenhus stift. Dette var bare fem år etter at Sandviken var blitt innlemmet i Bergen kommune.

Referanser

Litteratur
 Hans-Emil Lidén og Ellen Marie Magerøy: Sandvikskirken i «Norges kirker»

Eksterne lenker
 
 Bergen byleksikon på nett, om Sandvikskirken
 Bergen byleksikon på nett, om Sandviken (sogn)
 
 DIS Hordaland

Kirker i Bergen
Kulturminner i Bergen
Nygotikk
Bergenhus
Sandviken i Bergen
Schak Bull
Kirker i Bergen domprosti
Norske kirker fra 1881
1800-tallet i Bergen
Værhår

Værhår (vibrissae) er lange, stive hår som sitter på snutesidene (overleppen) hos pattedyr, men dyra kan også ha værhår over øynene og ellers rundt om på kroppen. For eksempel er det kjent at tigeren har fem ulike typer værhår. Disse er plassert på snuten, over øynene, på kinnene, på baksiden av dyrets forlemmer, og tilfeldig rundt om på kroppen. Også andre dyr enn pattedyr kan ha værhår.

Værhårene spiller en viktig rolle for dyrene når de skal føle seg frem, fordi de står i kontakt med svært følsomme nerveceller. Værhårene er festet til noen spesielle hårsekker som har erektilt vev. Ved blodfylling av disse sekkene kan værhårene reise seg.

Referanser 

Hår
Dyreanatomi